Jak-9T var en tungt bevæpnet variant av Jak-9, og den første masseproduserte varianten med en total produksjon på 2 748 fly før slutten av den andre verdenskrig. Sentralt for denne varianten var en NS-37 37 mm kanon som erstattet SjVAK 20 mm kanonen. For å få plass til kanonen måtte cockpiten flyttes 40 cm bakover, og strukturelle forsterkninger var nødvendig, både for å bære den 150 kg tunge kanonen og for at flyet ikke skulle ta skade av den kraftige rekylen fra kanonen.